Občina Ankaran

Jadranska cesta 66  
6280 Ankaran

**RAZPISNA DOKUMENTACIJA**

**JAVNI RAZPIS**

**ZA SOFINANCIRANJE PROJEKTOV IN PROGRAMOV DRUŠTEV S PODROČJA DRUŽBENIH DEJAVNOSTI V LETU 2018 V OBČINI ANKARAN**

**Ankaran, februar 2018**

**Št.:**

**VSEBINA RAZPISNE DOKUMENTACIJE**

**JAVNI RAZPIS**

**ZA SOFINANCIRANJE PROGRAMOV IN PROJEKTOV S PODROČJA DRUŽBENIH DEJAVNOSTI**

**V LETU 2018 V OBČINI ANKARAN**

1. **POVABILO K ODDAJI PRIJAVE**
2. **KAZALO PRIJAVE**
3. **OBRAZEC ŠT. 1: PODATKI O PRIJAVITELJU**
4. **OBRAZEC ŠT. 2: PROGRAM/PROJEKT ZA FINANCIRANJE**
5. **OBRAZEC ŠT. 3: IZJAVA**
6. **VZOREC POGODBE**
7. **OBRAZEC ŠT. 4: ZAHTEVEK ZA IZPLAČILO**

# POVABILO K ODDAJI PRIJAVE

1. **Povabilo k oddaji prijave:**

Na podlagi javnega razpisa za sofinanciranje projektov in programov društev, zasebnih zavodov in ustanov v letu 2018 v Občini Ankaran s področja družbenih dejavnosti, turizma, kulture, izobraževanja, otrok in mladine, starejših občanov, socialnega varstva ter promocije zdravja

OBČINA ANKARAN

Jadranska cesta 66   
6280 Ankaran

tel.: 05 66 53 000  
matična številka: 2482851000

davčna številka: SI71620176

vabi prijavitelje, da v skladu z zahtevami iz te razpisne dokumentacije podajo prijavo za sofinanciranje.

1. **Pravna podlaga za izvedbo javnega razpisa**

Pri podeljevanju sredstev sofinanciranja dejavnosti društev, zasebnih zavodov in ustanov se bodo uporabljala določila naslednjih zakonov in predpisov:

* Zakon o lokalni samoupravi (Uradni list RS, št. [94/07](http://www.uradni-list.si/1/objava.jsp?sop=2007-01-4692) – uradno prečiščeno besedilo, [76/08](http://www.uradni-list.si/1/objava.jsp?sop=2008-01-3347), [79/09](http://www.uradni-list.si/1/objava.jsp?sop=2009-01-3437), [51/10](http://www.uradni-list.si/1/objava.jsp?sop=2010-01-2763), [40/12](http://www.uradni-list.si/1/objava.jsp?sop=2012-01-1700) – ZUJF in [14/15](http://www.uradni-list.si/1/objava.jsp?sop=2015-01-0505) – ZUUJFO),
* Zakon o javnih financah (Uradni list RS, št. [11/11](http://www.uradni-list.si/1/objava.jsp?sop=2011-01-0449) – uradno prečiščeno besedilo, [14/13 – popr.](http://www.uradni-list.si/1/objava.jsp?sop=2013-21-0433), [101/13](http://www.uradni-list.si/1/objava.jsp?sop=2013-01-3677) in [55/15](http://www.uradni-list.si/1/objava.jsp?sop=2015-01-2277) – ZFisP),
* Zakon o izvrševanju proračunov Republike Slovenije za leti 2017 in 2018 (Uradni list RS. Št. 80/16 – ZIPRS1718),
* Statut Občine Ankaran (Uradni list RS, št. 17/2015),
* Pravilnik o postopkih za izvrševanje proračuna Republike Slovenije (Uradni list RS, št. [50/07](http://www.uradni-list.si/1/objava.jsp?sop=2007-01-2694), [114/07](http://www.uradni-list.si/1/objava.jsp?sop=2007-01-5700) – ZIPRS0809, [61/08](http://www.uradni-list.si/1/objava.jsp?sop=2008-01-2615), [99/09](http://www.uradni-list.si/1/objava.jsp?sop=2009-01-4372) – ZIPRS1011 in [3/13](http://www.uradni-list.si/1/objava.jsp?sop=2013-01-0109)),
* smiselna uporaba Zakona o splošnem upravnem postopku (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10 in 82/13),
* Odlok o proračunu Občine Ankaran za leto 2018 (Uradni list RS, št. 77/2017).

1. **Predmet in cilj javnega razpisa**

Predmet javnega razpisa je sofinanciranje programov in projektov s področja turizma, kulture, izobraževanja, otrok in mladine, starejših občanov, socialnega varstva, promocije zdravja in drugih področij.

Sredstva so namenjena spodbujanju društvene dejavnosti, pospeševanju kulturno-umetniške ustvarjalnosti in kulturnih dejavnosti, povečanju ponudbe neformalnega izobraževanja odraslih, pospeševanju turistične dejavnosti in promocije kraja, skrbi in dejavnosti za starejše občane, izvajanju programov socialnega varstva in promocije zdravja, povečanju števila izobraževalnih, kulturnih programov in dejavnosti ter programov za otroke in mladino in prireditev. Cilj razpisa je spodbujanje delovanja društvene dejavnosti in aktivnosti na področju družbenih dejavnosti na območju Občine Ankaran.

1. **Upravičene dejavnosti in upravičeni stroški**

Po tem javnem razpisu za leto 2018 so do sofinanciranja upravičeni programi in dejavnosti društev, zasebnih zavodov in ustanov s področja:

* kulture,
* neformalnih izobraževalnih, kulturnih in drugih programov za otroke razen športa,
* neformalnih izobraževalnih, kulturnih in drugih programov za mladino razen športa,
* pospeševanja turistične dejavnosti in promocije kraja,
* socialnega varstva in promocije zdravja,
* neformalnega izobraževanja odraslih,
* dejavnosti za starejše občane
* in programi z drugih podobnih področji, ki so izvedeni v javnem interesu in so vsebinsko učinkoviti ter koristni za Občino Ankaran.

Upravičeni stroški do sofinanciranja so stroški:

* izvedbe in/ali sodelovanja na različnih aktivnostih, kot so delavnice, posveti, tekmovanja, treningi, izobraževanja ipd.
* organizacije prireditev ali predstavitev na prireditvah lokalnega in širšega pomena,
* predstavitve in promocije dejavnosti društva ter območja delovanja,
* dela, storitev in materialni stroški, vsebinsko vezani na izvedbo programa.

Finančno ovrednoteno prostovoljno delo v društvu, zasebnih zavodih in ustanovah se lahko prišteje k skupni vrednosti programa/projekta, vendar največ do 30 % vrednosti vseh upravičenih stroškov oz. največ 1000 EUR. Znesek ovrednotenega prostovoljnega dela ni upravičen strošek in se ne izplačuje. Prostovoljno delo se ovrednoti znotraj programa oz. projekta le v primeru, če je društvo vpisano v vpisnik kot prostovoljska organizacija ter ima s prostovoljci urejene pogodbene odnose za prostovoljno delo in oddaja letna poročila o prostovoljnem delu, ki ga opravljajo, kot to določa Zakon o prostovoljstvu.

Neupravičeni stroški do sofinanciranja so:

* stroški daril,
* stroški alkoholnih pijač,
* stroški za reprezentanco,
* investicijski stroški,
* stroški za izvedbo aktivnosti, sofinanciranih iz drugih proračunskih sredstev,
* DDV, če je prijavitelj zavezanec za obračunavanje DDV.

Upravičeni stroški do sofinanciranja so stroški, nastali od 1. 1. 2018 do 31. 12. 2018.

S tem javnim razpisom Občina Ankaran ne sofinancira projektov oziroma aktivnosti investicijske narave. Do sofinanciranja niso upravičeni programi/projekti oziroma so neupravičeni stroški za programe/projekte, ki so že financirani ali sofinancirani iz proračuna Občine Ankaran ali so v celoti financirani iz drugih javnih sredstev.

Izbrani prijavitelji bodo upravičeni do sofinanciranja do največ 100 % upravičenih stroškov posameznega programa/projekta, vendar lahko posamezno društvo po tem javnem razpisu za vse programe/projekte skupaj v letu 2018 prejme največ 20.000,00 EUR. Višino deleža sofinanciranja komisija določi glede na število točk, ki jih posamezni program/projekt dobi na podlagi meril, določenih v tem javnem razpisu, in sicer od 50 % do 100 %. Če bo skupni znesek upravičenih stroškov vseh upravičencev presegel razpoložljiva sredstva, predvidena v razpisu, bo delež dodeljenih sredstev na posameznega prijavitelja ustrezno zmanjšan.

1. **Pogoji za kandidiranje na javnem razpisu**

Prijavitelj, ki kandidira na tem razpisu, mora izpolnjevati naslednje pogoje:

* ima status društva, zasebnega zavoda ali ustanove
* ima registriran sedež v Občini Ankaran,
* ne glede na zgornji pogoj je do kandidiranja na tem razpisu upravičeno tudi društvo, ki nima sedeža v Občini Ankaran pod pogojem, da v svoje aktivnosti vključuje občane Občine Ankaran, deluje v javnem interesu (v smislu interesa širše javnosti in ne le članov) in s svojim delovanjem dokazuje vsebinsko učinkovitost in koristnost občanom ter Občini Ankaran,
* da je od registracije društva poteklo vsaj 1 leto, v katerem so izvajali ustrezno dejavnost, za katero oddajajo vlogo za sofinanciranje,
* je registriran za opravljanje dejavnosti z razpisanega področja in področja za program, za katerega oddaja vlogo, ali ima dejavnost z razpisnega področja definirano v temeljnem aktu društva;
* da ima društvo zagotovljene materialne, prostorske, kadrovske in organizacijske možnosti za izvedbo projekta/programa;
* da bo prijavljen projekt/program izvajal v letu 2018 na območju Občine Ankaran in bo namenjen pretežno občanom Občine Ankaran,
* vsebina prijavljenega programa in/ali projekta ustreza predmetu tega javnega razpisa in spada med upravičene dejavnosti po tem razpisu,
* ima poravnane vse obveznosti, ki izvirajo iz njegovega delovanja (do zaposlenih, pogodbenih partnerjev, članarin v zvezah ...),
* ni neposredni ali posredni proračunski uporabnik,
* da hkrati s prijavo dostavi poročilo o izvajanju programa za leto 2017,
* ima projekt pregledno in jasno konstrukcijo prihodkov in odhodkov z razvidnimi viri financiranja,
* je projekt finančno uravnotežen, kar pomeni, da se skupne vrednosti predvidenih odhodkov in prihodkov celotnega projekta, prikazanih v finančni zgradbi, ujemajo (odhodki = prihodki).

Upravičen do kandidiranja na tem javnem razpisu je tudi prijavitelj, ki ne izpolnjuje pogojev iz prejšnjega odstavka, če izpolnjuje naslednje pogoje:

* ima status društva, zasebnega zavoda ali ustanove
* prijavlja program/projekt s področja javnega razpisa iz 4. točke s področja naslednjih dejavnosti: programov za mladino, medkulturne vzgoje, spodbujanja medkulturnosti in kulturne integracije, razvoja kulturnih dejavnosti manjšinskih etničnih skupnosti in priseljencev ter ljudske umetnosti in ohranjanja kulturnega izročila s ciljem razvoja teh dejavnosti v Občini Ankaran,
* je registriran za opravljanje dejavnosti z razpisanega področja in področja za program, za katerega oddaja vlogo, ali ima dejavnost z razpisnega področja definirano v temeljnem aktu;
* ima zagotovljene ustrezne materialne, prostorske, kadrovske in organizacijske možnosti za izvedbo projekta/programa;
* bo prijavljen projekt/program izvajal v letu 2018 na območju Občine Ankaran in bo namenjen pretežno prebivalcem iz Občine Ankaran ter pri tem aktivno vključeval občane Občine Ankaran, deloval v javnem interesu (v smislu interesa širše javnosti in ne le članov) in s svojim delovanjem dokazal vsebinsko učinkovitost in koristnost občanom in Občini Ankaran,
* ima poravnane vse obveznosti, ki izvirajo iz njegovega delovanja (do zaposlenih, pogodbenih partnerjev, članarin v zvezah ...),
* vsebina prijavljenega programa in/ali projekta ustreza predmetu tega javnega razpisa,
* ni neposredni ali posredni proračunski uporabnik,
* da hkrati s prijavo dostavi poročilo o izvajanju programa za leto 2017, če je v letu 2017 že deloval,
* ima projekt pregledno in jasno konstrukcijo prihodkov in odhodkov z razvidnimi viri financiranja,
* je projekt finančno uravnotežen, kar pomeni, da se skupne vrednosti predvidenih odhodkov in prihodkov celotnega projekta, prikazanih v finančni zgradbi, ujemajo (odhodki = prihodki).

Komisija bo izpolnjevanje pogojev preverjala na podlagi predloženih prijav in listin ter na podlagi podatkov, dostopnih iz uradnih evidenc in drugih listin ali okoliščin, ki so ji znane iz postopkov, ki jih je vodila Občina Ankaran ali drugi organi in organizacije s področja delovanja prijavitelja, ter informacij, pridobljenih s strani udeležencev in sodelavcev (izvajalcev) preteklih programov prijavitelja. Komisija lahko od prijavitelja zahteva v predložitev dodatna dokazila, ki bodo dokazovala izpolnjevanje pogojev, in pojasnila k vsebini prijavljenega programa/projekta.

1. **Posebni pogoji**

Prijavitelj, ki mu bodo dodeljena sredstva, se zavezuje, po svojih močeh in s prostovoljnim delom sodelovati in pomagati pri aktivnostih za uresničevanje namena in ciljev, ki so v javnem interesu.

Prijavitelj, ki mu bodo dodeljena sredstva, mora dokumentirati izvedene dejavnosti (s foto materialom in drugače) ter na poziv Občine Ankaran za potrebe objave na njenih spletnih straneh, v občinskem glasilu, drugih publikacijah in medijih posredovati tako foto material kot podatke (pisne prispevke) o izvedenih aktivnostih in delovanju prijavitelja.

Prijavitelj, ki mu bodo dodeljena sredstva, je dolžan:

- v primeru sofinanciranja delovanja društva, zasebnega zavoda ali ustanove na vidnih mestih, v publikacijah, na letakih, plakatih, spletnih straneh, pri vseh svojih izjavah in v drugih dokumentih navajati dejstvo, da delovanje društva, zasebnega zavoda ali ustanove sofinancira Občina Ankaran, ter pri vizualnih oblikah komuniciranja za to uporabiti grb in ime občine,

- v primeru sofinanciranja posameznega programa/projekta pri promoviranju in poročanju o programu/projektu (na vidnih mestih društva, v publikacijah, na letakih, plakatih, spletnih straneh, pri vseh svojih izjavah in v drugih dokumentih) navajati dejstvo, da program/projekt sofinancira Občina Ankaran, ter pri vizualnih oblikah komuniciranja za to uporabiti grb in ime občine.

1. **Merila za dodelitev sredstev**

Vloge prijaviteljev, ki bodo izpolnjevala pogoje tega razpisa ter se bodo nanašale na predmet in sofinancirane dejavnosti po tem razpisu, bodo ocenjene in razvrščene skladno z naslednjimi merili:

|  |  |
| --- | --- |
| **Merila in kriteriji** | **Št. točk** |
| 1. **Kakovost prijavljenega programa/projekta** | **40** |
| * Namen in cilji so jasno opredeljeni * Aktivnosti programa/projekta so skladne s cilji in namenom * Program/projekt je skladen z nameni in cilji javnega razpisa * Ciljne skupine so jasno opredeljene in vključene v aktivnosti * Ciljne skupine aktivno sodelujejo pri pripravi/organizaciji aktivnosti * Projekt/program predvideva sodelovanje z drugimi društvi in organizacijami v Občini Ankaran * Projekt/program izkazuje izvirnost in inovativnost * Metode/načini dela v projektu/programu so jasno opredeljeni | 0-5  0-5  0-5  0-5  0-5  0-5  0-5  0-5 |
| 1. **Reference prijavitelja** | **20** |
| * Prijavitelj izkazuje ustrezne reference s prijavljenega področja * Prijavitelj je prepoznaven v širšem prostoru * Prijavitelj ima ustrezen strokovni kader za izvedbo programa/projekta * Prijavitelj vključuje prostovoljce v izvedbo projekta/programa | 0-5  0-5  0-5  0-5 |
| 1. **Pomen oz. dodana vrednost za lokalno skupnost** | **20** |
| * Projekt/program vključuje občane Občine Ankaran * Projekt/program izkazuje velik prispevek k razvoju lokalne skupnosti * Projekt/program izkazuje velik prispevek k razvoju prijavljene dejavnosti v lokalni Občini Ankaran * Projekt/program izkazuje možnost vključevanja v širše akcije znotraj Občine Ankaran | 0-5  0-5  0-5  0-5 |
| 1. **Finančni načrt** | **20** |
| * Projekt/program ima zaprto finančno konstrukcijo * Stroški so natančno opredeljeni * Viri financiranja so jasno razdelani * Prijavitelj predvideva tudi druge vire financiranja | 0-5  0-5  0-5  0-5 |
| **Skupaj možnih točk:** | 100 |
| **Minimalni prag:** | 50 |

Programi/projekti prijaviteljev, ki ne bodo dosegli vsaj 50 % vseh možnih točk (50 točk od 100) po zgoraj navedenih merilih razpisa, ne bodo upoštevani v nadaljnjem postopku dodeljevanja sredstev za sofinanciranje po tem javnem razpisu. Za sofinanciranje bodo predlagani programi, ki bodo zbrali 50 ali več točk. Če bo več projektov zbralo enako število točk, bodo imeli prednost projekti prijaviteljev s sedežem v Ankaranu oziroma projekti, za katere bo komisija ocenila, da imajo večji pomen za lokalno skupnost.

Prijavitelj lahko prijavi največ 5 (pet) programov oz. projektov za financiranje v enem letu. Če bo v prijavi navedel več kot 5 projektov oz. programov, bo odobreno financiranje le za 5 najboljše ocenjenih projektov oz. programov istega prijavitelja. Če prijavitelj prijavi niz programov, za katere ocenjevalna komisija oceni, da so vsebinsko sorodni, lahko posamezne programe oceni kot enoten projekt, katerega stroški so vsota stroškov posamičnih združenih programov.

Če bo iz posamezne dejavnosti prijavljenih več primerljivih programov/projektov, se lahko komisija odloči, da sredstva prejme le eden ali dva izmed prijavljenih programov, ne glede na število točk, ki so jih dosegli ostali prijavljeni programi. Ostalih programov/projektov ne glede na število doseženih točk komisija ne predlaga za sofinanciranje. Odločitev, kateremu izmed prijavljenih primerljivih programov komisija predlaga dodelitev sredstev, komisija sprejme na podlagi prednostnih meril:

* sedeža prijavitelja – prednost imajo prijavitelji s sedežem v Občini Ankaran oziroma
* izvajanje te dejavnosti v Občini Ankaran v preteklosti ter vključevanje občanov Občine Ankaran v dejavnost oziroma
* prispevek prijavitelja ali prijavljenega programa k razvoju dejavnosti v Občini Ankaran oziroma
* število članov prijavitelja, ki so občani Občine Ankaran, oziroma
* pomen ali dodana vrednost prijavljenega projekta/aktivnosti za lokalno skupnost Občino Ankaran in občane Občine Ankaran.

Pri postopku dodeljevanja sredstev se bodo upoštevale določbe Zakona o integriteti in preprečevanju korupcije (Ur. l. RS, št. 69/11-UPB2) ali drugega zakona o dolžnosti izogibanja nasprotju interesov.

1. **Okvirna višina razpisanih sredstev in načini financiranja**

Okvirna višina razpisanih sredstev je 80.000,00 EUR.

Z izbranimi prijavitelji bodo sklenjene pogodbe, v katerih bodo opredeljeni pogoji in način koriščenja dodeljenih sredstev. Občina Ankaran bo posamezne programe in projekte sofinancirala največ do višine dodeljenih sredstev in glede na razpoložljiva proračunska sredstva. Občina Ankaran bo dodeljena sredstva upravičencu izplačala na podlagi poročila o izvedenem programu/projektu in predloženega zahtevka za izplačilo s priloženimi računi oziroma drugimi listinami, ki dokazujejo izvedbo programa/projekta za že izvedene dejavnosti. Za programe/projekte, ki jih bodo društva v obdobju upravičenosti po tem javnem razpisu še izvedla, bodo društva prejela sredstva skladno s pogodbo.

Občina Ankaran bo imela pravico preverjati namensko porabo izplačanih sredstev, s čimer prijavitelj z oddajo vloge soglaša.

1. **Obdobje za porabo sredstev**

Dodeljena sredstva morajo biti porabljena za upravičene stroške programov/projektov v letu 2018 v skladu s predpisi, ki določajo izvrševanje proračuna.

1. **Vsebina vloge**

Prijavitelj mora vlogi priložiti naslednje obrazce in dokazila, da se ta šteje kot popolna.

* Kazalo prijave,
* OBRAZEC št. 1 – Podatki o prijavitelju,
* OBRAZEC št. 2 – Program za financiranje,
* OBRAZEC št. 3 – Izjava
* Poročilo o delu prijavitelja v letu 2017, iz katerega je razviden finančni in vsebinski del izvedenih aktivnosti oziroma programa prijavitelja (razen izjem iz 5. točke tega javnega razpisa, ki v letu 2017 niso še izvajali dejavnosti).
* Če se prijavitelj na razpis prijavlja prvič, mora obvezno priložiti veljaven temeljni akt. V kolikor je statut oz. temeljni akt že bil priložen dokumentaciji v preteklih prijavah in v njem ni prišlo do sprememb, to označi v prijavnem obrazcu in temeljnega akta ne prilaga.

Vsi obrazci morajo biti izpolnjeni, žigosani in podpisani s strani zakonitega zastopnika ali z njegove strani pooblaščene osebe.

1. **Rok za predložitev prijav in način predložitve**

Prijavitelji oddajo vloge na javni razpis v tiskani obliki izključno na obrazcih in prilogah, zahtevanih v razpisni dokumentaciji. Prijava mora vsebovati vse zahtevane priloge oziroma dokazila in izjave, ki so navedene v razpisnem obrazcu. Prijavitelj s podpisom izjave na razpisnem obrazcu soglaša s preverjanjem namenske porabe proračunskih sredstev, odobrenih na podlagi tega razpisa, in sicer s strani pooblaščene osebe občine. Tako izdelana prijava bo obravnavana kot popolna. Nepopolne prijave ne bodo obravnavane.

Prijavitelji morajo oddati svoje prijave v zaprtih ovojnicah, ki morajo biti na naslovni strani opremljene z naslovom:

Občina Ankaran

Jadranska 66,

6280 Ankaran

V spodnjem levem kotu mora biti oznaka: »NE ODPIRAJ – PRIJAVA – JAVNI RAZPIS DRUŠTVA 2018«.

Na hrbtni strani ovojnice mora biti naziv in naslov prijavitelja.

**Občina Ankaran bo upoštevala vse prijave, ki bodo prispele na zgoraj navedeni naslov najpozneje do 3. 3. 2018.**

Prijavitelji lahko oddajo prijave osebno v sprejemni pisarni občinske uprave Občine Ankaran na Regentovi 2, 6280 Ankaran. Prijavitelji lahko prijave oddajo tudi priporočeno po pošti na zgornji naslov, pri čemer se upošteva **datum oddaje pošiljke (poštni žig)**.

1. **Umik, sprememba ali dopolnitev prijave**

Prijavitelj lahko do zaključka roka oddaje prijav prijavo umakne, spremeni ali dopolni, kar mora na ovojnici označiti na naslednji način: »NE ODPIRAJ – PRIJAVA – JAVNI RAZPIS DRUŠTVA 2018« – z oznako »Dopolnitev/Umik/Sprememba«, glede na to, ali gre za dopolnitev, umik ali spremembo že oddane prijave.

Prijave ni mogoče dopolniti ali spremeniti po poteku roka za oddajo prijav.

1. **Postopek in način izbora**

Postopek odpiranja in ocenjevanja prispelih vlog bo opravila tričlanska komisija, ki jo je za izvedbo javnega razpisa imenoval župan. Prijava prijavitelja ali morebitna sprememba/dopolnitev/umik prijave bo zavržena pred začetkom odpiranja prijav, če:

* ne bo oddana oziroma ne bo prispela na zgoraj navedeni naslov pravočasno,
* ne bo pravilno opremljena.

Nepravočasne prijave ali nepravilno opremljene prijave bodo prijaviteljem vrnjene neodprte.

V primeru, da vloga ni popolna, komisija prijavitelja pozove k dopolnitvi in določi rok dopolnitve. Če prijavitelj vloge v roku ne dopolni, jo župan s sklepom zavrže.

Na podlagi opravljenega pregleda in ocene vlog strokovna komisija sestavi predlog prejemnikov sredstev ter ga predloži županu, ki izda sklepe o izboru prejemnikov sredstev, s katerimi odloči o odobritvi ter deležu sofinanciranja. Na podlagi izdanih sklepov občina sklene s prejemniki sredstev pogodbe, v katerih so podrobneje določene medsebojne pravice in obveznosti.

Če prejemnik sredstev pogodbe ne podpiše in ne vrne občinski upravi najkasneje v 15 dneh od izdaje pisnega poziva za podpis, se šteje, da je odstopil od zahteve po sofinanciranju projekta in programa društva v letu 2018.

1. **Obveščanja o izidu javnega razpisa**

Občina Ankaran bo vse prijavitelje obvestila o izidu razpisa v roku 30 dni po odpiranju vlog.

1. **Kraj in čas, kjer lahko zainteresirani dvignejo razpisno dokumentacijo**

Razpisna dokumentacija je od dneva objave javnega razpisa do izteka prijavnega roka dosegljiva na spletni strani Občine Ankaran ([www.obcina-ankaran.si](http://www.obcina-ankaran.si)). Zainteresirani prijavitelji jo v tem roku lahko dvignejo tudi v sprejemni pisarni občinske uprave Občine Ankaran na Regentovi 2, 6280 Ankaran, v času uradnih ur. Dodatne informacije in razpisno dokumentacijo posreduje sekretariat Občine Ankaran (05/66-53-000) v času uradnih ur.

**Občina Ankaran**

**Gregor Strmčnik**

**Župan**